EGIBAR ARTOLA (EAJ, 2013-12-09):
Azkeneko honetatik hasita, esaten nizun osoko zuzenketa eta gero partzialak izan daitezkeenak.
Ze klaro, osokoa mantentzen baldin baduzu mantendu duzun diskurtsoarekin, zer sentidu dauka gero zuzenketa partzialak? Negoziazioren bat irekin nahi duzue? Aurreak erakusten du nola mugituko den atzean. Nik ez dakit. Nik uste dut aukera zenutela hor eta gainera ez didazu argitu.
Zuk aipatu didazu berriro ere Kutxabanken gaia baina zuk jakin badakizu Gobernu honek Kutxabankekin eta gainontzeko erakundeekin badituela bide ezberdinak, baina bitan behintzat bildu daitezke bata izan daitekeena ekonomia suspertzeko. Eta hor badago joko izugarria abalekin eta zirkulantea dotatzeko. Horretan Kutxabank sartuta dago eta baita ere Garapen eta Lehiakortasunerako Departamentuaren eskutik.
Hor dago sartuta eta txertatuta Kutxabanken parte-hartzea. Handitu daiteke, noski baina ez dut ulertzen planteamendu borobil bat egitea, oso borobila baino aldi berean infantila da. Esaten denean eta 600 jarri ditzala Kutxabankek. Eta horregatik galdetzen nizun: Nola? Mailegu bezala edo dirulaguntza bezala?
Gobernuak bere mugak dauzka. Gobernuak eta Aldundiak eta Udalak bere mugak dauzka, zorra eta defizitari dagokionez segun eta nola konputatzen diren 600 milioi horiek.
Baino badauka Gobernuak Kutxabankekin eta gainontzeko instituzioek ere badute Kutxabankekin lotura, hain zuzen ere ba abalak, zirkulantea eta gainontzeko Departamentuaren programak laguntzeko. Beraz, nik uste dut hori modu egokian bilduta dagoela.
Gero herri hau eraikitzeko garaian jakina ba nekazariek, langileek, profesionalek, irakasleek, denok egin dugu herri hau baino ez desbideratu. Nik ez dizut hori esan. Nik esan dizudana da politikoki borroka ezberdinetan nahasita ibili direnak, erabat politikoa eta demokratikoa den bide batetara etortzen denean, konturatzen dela herrigintzan bakar batzuk jardun dutela estrategikoki herri honen mesedetan.
Denok egiten dugu lan goizetik arratsaldera. De acuerdo, ados, baina estrategikoki politikoa eta demokratikoa izango den erabat eta betirako hautu hori orain gutxi egin da eta herri honek urte asko eta hamarkada –hiru behintzat, hiru eta erdi– pasa ditu azken bolada honetan. Eta nik uste dut hor denok egin dugula geure ekarpena.
Aipatu duzu zeharka Gipuzkoan ez zegoen zulorik eta ez dago zulorik. Zuek egin duzuena da gezurraren estrategia, demostratzen ari den bezala.
Gipuzkoan ez zegoen zulorik. Gipuzkoan egon dena da gipuzkoarrei txanponik ere kostatu gabe, 800 milioiko inbertsioa egon da. Entzun duzu, gipuzkoarrok (...) inpustuetatik ezer pagatu gabe 800 milioiko inbertsio bat.
Eta orain beste 100 milioi horiekin (...) egiten ari zarete Bildukoak. 800 milioiko inbertsioa eta lehen horregatik galdetzen nizun. Zuek kredituak hartzen dituzuenean pagatzen dituzue bueltan edo ez? Esan non dagoen banketxe hori guk ere joateko!
800 milioiko kreditua bueltatu egin behar da eta proiektuaren bideragarritasuna badakizu zertan demostratzen den? Urtero-urtero kreditu hori ordaintzeko 90 ordaindu behar dituzula eta 100 milioiko diru-sarrera daukazula. Beraz, solbentea da ala ez? Eta gipuzkoarrei zuzen-zuzenean ezer kostatu gabe, zeren bideak erabiltzen dituztenak ordaintzen dute bere sariak. Hori da planteamendua.
Eta zuloan zeuek eroriko zarete toxiko eta lexibidadea tarteko. Zerbait erakutsi baldin bada da egin den kudeaketa txukuna izan dela, solbentea eta etorkizunari begira behar-beharrezkoa. Baina beno, zulo kontuak zuentzako.
Guk ez dugu hazkundea eta garapena konfunditzen...
Guk ez dugu hazkundea eta garapena konfunditzen zergatik pertsonaren inguruan antolatzen baldin bada, gure kudeaketa, politika guztiak tarteko, pertsona baldin bada helburu, garbi dagoena da hazkunde ekonomikoa datorrenean horrek garapen orekatu batekin beharko duela izan. Ez daude kontrajarriak politika garbi baldin badago.
Horregatik, lehen aipatu da datu bezala, jakina, hazkunde ekonomikorik ez baldin badago, lanpostu berriak ez dira sortuko. Zuek egiten duzue sektore publikoen aldeko kriston aldarrikapena. Baina sektore publikoa lurraldez lurralde % 15a da. Gainontzeko % 85 hori gizarte osoa da. Eta hor dago kudeaketa, daude enpresa txikiak, handiak, ertainak, denda txikiak, nekazari, irakasle, sendagile,. Horiek ere hor daude publiko izan gabe ere, badago beste gizarte bat ere.
Guk sinesten dugu gizarte horretan gizarte horrek ematen diolako ere izugarrizko bultzada sektore publikoari. Gizarte hori gabe, ez legoke sektore publiko potenterik. Eta sektore publikoak ere joka dezake, jakina, bere erabakiekin, bere inbertsioekin ekonomiaren alde eta fiskalitate berri baten alde, eta nahi den guzti horren alde. Baina gizartea bere osotasunean hartuta, konturatu gaitezen sektore publikoa % 15 dela eta gainontzekoa, % 85a, gizartea dela. Eta gizarteak injektatzen du sektore publikoan enpresa publikoak, zerbitzu publikoak, eta gainontzekoak kudeatu ahal izan ditzagun. Beraz, hori ahaztu gabe.
Amaitzeko, nik sentitzen dut zuek ezezkoan egotea, osoko emendakina planteatzea eta zuen estrategia horrekin jarraitzea. Eskatuko nizueke, ahal den neurrian, zer eta nola horretan ariketa gehiago egiteko nola horretan zergatik gaur ere bi aldiz ihes egin dizu –edo pentsamendu propioa da– ezker abertzaleak nolabait esan baina nola ez dakienen, badakizu zer egiten duen? Parte hartze prozesuak martxan jarri.
Hau ez dakit nola egiten den baina parte hartze prozesu bat jarriko dugu eskualdez eskualde, bailaraz bailara, ez dakit zer sektoreekin, etabar. Prozesuak martxan jarri. Zergatik? Ez dagoelako ideia garbirik. Zer esatea erreza da baina nola egin behar den erabakitzea zailagoa da.
Nik uste dut, momentu honetan, lurralde jakin batean behintzat azaleko parte hartze prozesuak, ezertarako balio ez dutenak, zergatik zuen jendea ere ez da joaten. Muntatu eta muntatu da, besteak beste, zer hori garbi ez eduki eta garbi baldin badago, berehala behar du nola, eta nola ez dakizuen egiten, esaten da muntatu dezagun prozesu bat, partehartzeko prozesu bat edo bestela, eskatu diezaiogun banketxe bati halako diru kopuru bat zergatik gure ez den baina gurea izan daitekeen diru horrekin agian kudeaketa hobetu dezakegu.
Ez da bidea.